**Štefan Schwarz** (iné zápisy: **Štefan Schwartz**, **Štefan Schvarcz**, nem. Stefan Schwartz; \* 20. august 1851 Nitra, Rakúske cisárstvo – † 31. júl 1924 Raabs an der Thaya, Rakúsko) bol významný sochár, medailér a profesor, ktorý pôsobil vo Viedni.

 Rodina
-------

* otec: Ján Schwarz
* matka: Jana, rodená Zureghová

Život
-----

Narodil sa v Nitre v rodine tesára a pôvodne sa mal stáť kňazom, prišiel však do Pešti, kde pracoval v železiarskej továrni, odtiaľ odchádza do Viedne kde pracuje v bronziarskej fabrike *Dziedzinski und Hanusch* a učí sa tam cizelérskemu remeslu. V rokoch 1869-1874 študuje na novozaloženej Vysokej škole umeleckopriemyselnej vo Viedni u sochára Otta Königa. V roku 1876 nastupuje na túto školu ako učiteľ, vďaka historikovi umenia, profesorovi Rudolfovi Eitelbergerovi rytierovi z Edelbergu. 

Tvorba Štefana Schwarza je pozoruhodná najmä medailami a reliéfmi, bol tiež znamenitým portrétistom *(medaila s podobizňou sochára Georga Raphaela Donnera 1893, manželov Kruppovcov, spoločná plaketa Denka, Matschenka a Exnera, Davida rytiera Schönherra)*. V roku 1884 sa stáva profesorom na Vysokej škole umeleckopriemyselnej vo Viedni (Universität für angewandte Kunst Wien). Na fasádu Neue Burgu vo Viedni vytvoril historizujúcu *sochu rytiera (1895-1901)*. Je autorom náhrobku Rudolfa Eitelbergera rytiera z Edelbergu 1887 na Centrálnom cintoríne vo Viedni. Z jeho školy vyšlo viacero talentovaných sochárov a medailérov, boli to napríklad aj Joseph Kowarzik, Heinrich Kautsch pochádzajúci z Prahy.

Diela
-----

* Rytier na fasáde Neue Burgu vo ViedniRytier na fasáde Neue Burgu vo Viedni
* Medaila s podobizňou sochára Georga Raphaela Donnera 1893Medaila s podobizňou sochára Georga Raphaela Donnera 1893
* Medaila s dvojportrétom manželov KruppovcovMedaila s dvojportrétom manželov Kruppovcov
* Spoločná portrétna plaketa Denka, Matschenka a ExneraSpoločná portrétna plaketa Denka, Matschenka a Exnera
* Plaketa k 25. výročiu založenia Technického múzea vo ViedniPlaketa k 25. výročiu založenia Technického múzea vo Viedni
* Medaila s portrétom cisárovnej Alžbety od sochára Štefana Schwarza, (rok vzniku neznámy, cca 1898 alebo neskôr) bronzový odliatokMedaila s portrétom cisárovnej Alžbety od sochára Štefana Schwarza, (rok vzniku neznámy, cca 1898 alebo neskôr) bronzový odliatok

Referencie
----------

1. 1 2  SCHWARZ, Štefan. In:  *Slovenský biografický slovník*. Zväzok V. R – Š. Martin : Matica slovenská, 1992. 560 s. ISBN 80-7090-216-7. S. 250.

Literatúra
----------

* Monika Holy: *Stefan Schwartz: Bildhauer, Medailleur und Ziseleur in Wien, 1851 - 1924.* Eigenverlag, Wien 2007.
* W. Krause: Schwartz Stefan. In: *Österreichisches Biographisches Lexikon 1815–1950* (ÖBL). Band 12. Verlag der Österreichischen Akademie der Wissenschaften, Wien 2005, ISBN 3-7001-3580-7, S. 5 f. (Direktlinks auf S. 5, S. 6).
* Šefčáková, Eva. *Štefan Schwartz.* Bratislava : SNG, 2007. 206 s. ISBN 9788080591281.

Iné projekty
------------

Commons
* Spolupracuj na Commons Commons ponúka multimediálne súbory na tému **Štefan Schwarz (sochár)**

Externé odkazy
--------------

* (po anglicky)
* Záznam o narodení a krste v matrike

Autoritné údaje: * GND: 11929964X
* ISNI: 0000 0000 6678 0290
* NK ČR: xx0079478
* SNK: 147017
* ULAN: 500123525
* VIAF: 59891301